<classify> Mwandishi Wetu, Mbeya Mamlaka ya Mapato Tanzania TRA, imewatakamawakala wa forodha wanaofanya shughuli zao katika mipaka ya nchi kujiepusha nabiashara za magendo kwani zina madhara kiuchumi, kijamii na kiafya. Akizungumza wakati wa semina kwa mawakala wa forodhawanaofanya shughuli zao katika mpaka wa Tanzania na Malawi uliopo Kasumulu wilayaniKyela mkoani Mbeya, Meneja wa Elimu kwa Mlipakodi wa TRA, Diana Masallaamewasisitiza mawakala kufanya kazi zao kwa mujibu wa sheria na taratibu zakiforodha na wajiepushe kuwa sehemu ya wakwepa kodi. Semina hiyo ni sehemu ya kampeni maalumu ya elimukwa mlipakodi inayoendelea kutolewa na TRA mkoani Mbeya kuanzia Mach 9 hadi 14,mwaka huu. Kwa mujibu wa Masalla, baadhi ya madhara yakiuchumi ni pamoja na nchi kukosa mapato, kuua viwanda vya ndani kwa kuingizabidhaa zenye viwango hafifu na kudidimiza uchumi wa nchi endapo bidhaa hizozitapita njia zisizo rasmi na kutolipiwa ushuru wa bidhaa. Kwa upande wa madhara ya kiafya ni pamoja nakuingiza bidhaa ambazo hazijathibitishwa usalama wake na hivyo huenda zikasababishamlipuko wa magonjwa kwa watakaozitumia. Ni hatari sana kuingiza bidhaa hasa za vyakula,pembejeo au viuatilifu ambavyo havijapimwa na kuthibitishwa na mamlaka husika zaserikali, kwa hiyo mawakala wa forodha msije mkashiriki biashara za magendomsije mkaangamiza jamii, amesema Masalla. Pamoja na mambo mengine, amesema madhara ya kijamiiambayo yanayoweza kutokea kwa jamii ni pamoja na kuhatarisha usalama wa nchi naraia wake kwa kuingiza bidhaa zenye sumu na kuathiri jamii kwa kiwango kikubwa.  <topic>: KITAIFA 